CELEX: 62022TN0061
Language: ga
Date: 2022-01-31 00:00:00
Title: Cás T-61/22: Caingean arna tabhairt an 31 Eanáir 2022 – OD v EUROJUST

14.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 119/29
            
         
      Caingean arna tabhairt an 31 Eanáir 2022 – OD v EUROJUST
      (Cás T-61/22)
      (2022/C 119/81)
      Teanga an cháis: an Fhraincis
      
         Páirtithe
      
      
         Iarratasóir: OD (ionadaí: N. de Montigny, Dlíodóir)
      
         Cosantóir: Gníomhaireacht an Aontais Eorpaigh um Chomhar Ceartais Choiriúil
      
         An t-ordú atá á lorg
      
      Iarrann an t iarratasóir ar an gCúirt Ghinearálta:
      
                  —
               
               
                  cinneadh an 17 Meitheamh 2021 a chur ar neamhní;
               
            
                  —
               
               
                  cinneadh an 21 Deireadh Fómhair 2021 a chur ar neamhní, de réir mar is gá, a mhéid a tugtar cúiseanna breise leis;
               
            
                  —
               
               
                  a ordú don Ghníomhaireacht suas le EUR 35 000ex aequo et bono a chúiteamh don iarratasóir as na damáistí síceolaíocha, ábhartha agus neamhábhartha;
               
            
                  —
               
               
                  a ordú don chosantóir na costais a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena n-éilítear sárú ar phrionsabal na rúndachta a bhaineann leis an iarratas ar chúnamh agus gur chosúil nár phléigh Eurojust le comhad an iarratasóra go neamhchlaonta.
               
            
                  2.
               
               
                  An dara saincheist dlí lena n-éilítear nach raibh an Stiúrthóir Riaracháin inniúil chun an cinneadh faoi chonspóid a ghlacadh, mar gheall ar choimhlint leasa, nach raibh sé neamhchlaonta i leith an iarratasóra, nó ar a laghad gur chosúil nach raibh sé neamhchlaonta, gur sáraíodh na rialacha maidir le húdarás a bhfuil sé de chumhacht aige conarthaí fostaíochta a thabhairt i gcrích i gcás neamh-inniúlacht i leith idirghabháil i ionadú.
               
            
                  3.
               
               
                  An tríú saincheist dlí lena n-éilítear go bhfuil mí-úsáid nóis imeachta agus mí-úsáid chumhachta déanta ag an Stiúrthóir Riaracháin.
               
            
                  4.
               
               
                  An ceathrú saincheist dlí lena n-éilítear go ndearnadh an t-iarratasóir a aistriú ar mhaithe le leas líomhnaithe na seirbhíse de shárú ar an dualgas cúraim atá ann i leith leas na foirne, gan leasanna an chomhalta foirne nó leasanna na seirbhíse a chur san áireamh, gan an ceart chun éisteacht a fháil a urramú agus an gá cúiseanna a thabhairt leis an gcinneadh lena ndéantar difear do leasanna an chomhalta foirne lena mbaineann.